એક તરફ જવાબદાર હોદ્દાએ બેઠેલા કર્ણાટકના ગૃહમંત્રી જી.પરમેશ્વરા અને સપાના નેતા અબુ આઝમીએ આ ઘટનાઓના દોષનો કોથળો મહિલાઓને માથે નાંખ્યો, તો બીજી તરફ આમિર ખાન જેવા અભિનેતાએ આ આખી ઘટનાને શરમજનક કહી વખોડી કાઢી છે. આમિર ખાને પોતાના એક નિવેદનમાં કહ્યું કે, 'આવી ઘટનાઓ સામે આવે ત્યારે ખરેખર દુઃખ થાય છે અને શરમની લાગણી અનુભવાય છે. આવા મામલે રાજ્ય અને કેન્દ્ર સરકારે સાથે મળીને કામ કરવું જોઇએ. જેમ જેમ કાયદાકીય વ્યવસ્થા મજબૂત બનતી જશે, તેમ તેમ ન્યાયપાલિકા પણ મજબૂત બનશે અને વધુ ઝડપથી કામ કરશે અને તો જ પરિવર્તન આવશે.'